Κοινά της Ελληνιστικής εποχής: απονομή προνομίων σε πρόσωπα και πόλεις
Creators: name: Παππάς, Βασίλειος Νικολάου
Publisher: name: Aristotle University of Thessaloniki
Year: 2013
Subjects: Κοινά
Ελληνιστική εποχή
Προνόμια
Federal states
Hellenistic era
Privileges

description: Στην παρούσα μεταπτυχιακή διπλωματική εργασία εξετάζεται το θέμα της απονομής προνομίων από τα Κοινά της Ελληνιστικής εποχής. Ήδη από την Αρχαϊκή εποχή τα ελληνικά κράτη απένεμαν προνόμια, συνήθως σε πολίτες άλλων κρατών. Εξαίρεση βέβαια δεν αποτέλεσαν τα ομοσπονδιακά κράτη (Κοινά) της Ελληνιστικής εποχής, τα οποία απένεμαν προνόμια κυρίως σε πρόσωπα, αλλά και σε πόλεις. Οι λόγοι της απονομής των προνομίων ποίκιλαν, με τους συνηθέστερους τύπους αιτιολόγησης να είναι η ευνοϊκή διάθεση των τιμωμένων, η χρησιμότητά τους, η παροχή υπηρεσιών προς το Κοινό και τους πολίτες του, ενώ ως προς την απονομή προνομίων σε πόλεις συχνά προηγείται ανάλογο αίτημα. Ως προνόμια ορίζονται είτε τιμητικά και προσοδοφόρα αξιώματα (π.χ. πρόξενος), είτε επικερδή δικαιώματα (π.χ. δικαίωμα εισαγωγής και εξαγωγής) που απονέμει ένα κράτος κατ’ εξαίρεση. Στην εργασία παρουσιάζονται διάφορα προνόμια, όπως είναι η προξενία, η πολιτεία και η ισοπολιτεία, η έγκτησις γης και οικίας, η ασφάλεια, η ασυλία και η ατέλεια. Περιλαμβάνονται μόνο τα Κοινά, τα οποία είχαν κρατική υπόσταση. Δηλαδή, δεν περιλαμβάνονται θρησκευτικά κοινά και επαγγελματικές ενώσεις. Ακόμη, δεν περιλαμβάνονται Κοινά, για τα οποία δεν υπάρχουν πηγές για την απονομή προνομίων από αυτά (π.χ. το Κοινό των Οιταιέων και το Κοινό των Αθαμάνων). Επίσης, δεν περιλαμβάνονται ψηφίσματα από πόλεις-μέλη Κοινών, με τα οποία απονέμονται προνόμια, καθώς αυτά αφορούν μόνο τη συγκεκριμένη πόλη και όχι ολόκληρο το Κοινό. Η εξέταση του θέματος βασίζεται ως επί το πλείστον στις επιγραφές, αλλά περιέχονται και οι ελάχιστες γραμματειακές πηγές που αναφέρονται στην απονομή προνομίων από Κοινά. Τα είδη των επιγραφών που περιλαμβάνονται στην εργασία είναι τα εξής: Ψηφίσματα, συνθήκες, τιμητικές επιγραφές, αναθηματική επιγραφή, νόμος. Βασική πηγή αποτελούν τα ψηφίσματα των Κοινών, με τα οποία απονέμονται τα προνόμια στους τιμώμενους, και αποτελούν την πλειονότητα στις παρατιθέμενες πηγές. Η εργασία διαρθρώνεται σε τρία μέρη: την εισαγωγή (Α), το κύριο μέρος (Β) και την ανακεφαλαίωση και τα συμπεράσματα (Γ). Το κύριο μέρος αποτελείται από δεκαπέντε κεφάλαια, όπου στο καθένα αντιστοιχεί ένα Κοινό. Η σειρά με την οποία παρουσιάζονται τα Κοινά είναι γεωγραφική, με βάση τη σειρά του Supplementum Epigraphicum Graecum (SEG). Σε κάθε Κοινό προτάσσεται σύντομη ιστορική εισαγωγή και ακολουθούν οι σχετικές με την απονομή προνομίων πηγές (γραμματειακές πηγές, ψηφίσματα, συνθήκες, τιμητικές επιγραφές κτλ.). Από κάθε πηγή παρατίθεται μόνο το σχετικό με την απονομή προνομίων χωρίο. Μετά από κάθε χωρίο ακολουθεί σχολιασμός, σχετικός με την απονομή των προνομίων. Οι επιγραφές ταξινομούνται με χρονική σειρά.
description: The present Master Dissertation examines the issue of granting privileges from the Koina of the Hellenistic era. Already from the Archaic era, the Greek states were granting privileges usually to citizens of other states. The federal states (Koina) of the Hellenistic era were not, of course, an exemption, as they were granting privileges mainly to people, but also to cities. The reasons for granting privileges varied, with the most common types of justification being the favorable disposition of the honorees, their utility, the provision of services to the Koinon and the citizens of it, while considering the granting of privileges to cities, it often precedes a similar request. Privileges are defined either as honorary and lucrative offices (e.g. proxenos), or profitable rights (e.g. the right of import and export), that a state grants in exemption. In this Dissertation are presented various privileges, such as proxeny, grant of citizenship, isopolity, enktesis of land and house, safety, asylia and ateleia. Only the Koina that were (federal) states are included. Koina that were religious or professional associations are not included. Also, there are not included Koina, for which there are no sources found for granting privileges (e.g. Koinon of Oitaieans and Koinon of Athamanians). Furthermore, there are not included decrees of member-states of Koina with which privileges are granted, since these privileges are related only to the city and not to the entire Koinon. The examination is based mostly on inscriptions, but there are also included a few literary sources that are referred to the grant of privileges from Koina. The types of inscriptions included in the Dissertation are the following: Decrees, treaties, honorary inscriptions, a dedication and a law. The main source is the decrees of the Koina, with which the privileges were granted to the honorees, and they constitute the majority of the cited sources. The Dissertation consists of three parts: the introduction (A), the main part (B) and the summary and conclusions (C). The main part consists of fifteen chapters, each corresponding to a Koinon. The order in which the Koina are presented is geographically, based on the order of Supplementum Epigraphicum Graecum (SEG). In each Koinon is preceded a brief historical introduction, followed by the relevant granting privileges sources (literary sources, decrees, treaties, honorary inscriptions etc.). Each source cites the passage relevant to the grant of privileges. After each passage a commentary follows, relevant to the grant of privileges. The inscriptions are classified in chronological order.